26/12/14
แวะเยือนจังหวัดหนองคาย จะไม่แวะร้านนี้ก็กระไรอยู่เนื่องจากเป็นร้านดัง ผมแวะไปตอนทุ่มกว่าๆ เวลาดีคนเต็มร้านเลยครับ พอสั่งอาหารปุ๊บเล่นโทรศัพท์ยังไม่ทันไรมาเสริฟแล้ว เร็วมากครับ

สไตล์อาหารและรสชาติจะไม่ไทยจ๋าจัดจ้านมากนัก ขะออกไปทางอาหารขีนรสชาติลงตัว แต่ก็มีรสจัดแบบไทยๆ ที่เข้ากันได้ดี ไม่ทิ้งรสชาติในลิ้นครับ

ฉู่ฉี่ปลาคัง อร่อยมากครับ ปลาคังทอดกรอบ เครื่องที่ใส่มาเต็มที่หอมใบมะกรูด ที่ผมประทับใจคือเมนูนี้ราคาร้อยกว่าบาท แต่พอพนักงานเห็นผมมาคนเดียวเลยเสนอจานเล็กราคานอกเมนูให้ ไม่บังคับขายครับ เลยทานได้หลายอย่าง

เป็ดร่อน เป็ดทอดวางบนหมี่กรอบราดซอสน้ำแดงหวาน แกล้มมากับขิงดองกับใบปอกรอบ จานนี้ผมว่าหวานไปนิดและน้ำราดทำให้เป็ดหายกรอบเมื่อทิ้งไว้นานๆ

ต้มยำทะเล จานนี้ผมสั่งมานี่ผมลืมไปเลยครับว่าหนองคายอยู่ริมน้ำโขง นึกว่าอยู่ติดทะเล ทุกอย่างสดมาก ปลาหมึกนี่กรุบๆเลยครับ หอยแมงภู่ตัวเล็กแต่หวานฉ่ำ น้ำต้มยำรสชาติกลมกล่อมเข้ากันเยี่ยมกับเบียร์ที่เสริฟมาในแก้วน้ำแแข็ง รสเปรี้ยวกับรสขมมันขับกันและกันดีครับ

โดยรวมจัดว่าต้องมาลองจริงๆ ถ้ามาหนองคาย

ความคุ้มค่าต่อราคา 5/5
รสชาติ 5/5
ความสะอาด 5/5
บรรยากาศ 3/5 แนวร้านข้าวต้มอะนะครับ
บริการ 5/5